CONVOCATORIA DE SUBVENCIÓNS PARA CREACIÓN DE EMPRESAS NO CONCELLO DE LALÍN
ADMINISTRACIÓN LOCAL — Municipal — Lalín (Subvencións, 11/08/2016)

O Concello de Lalín convoca axudas para a creación de empresas no Concello de Lalín, conforme ás seguintes bases aprobadas pola Xunta de Goberno Local na sesión celebrada o día 11 de xullo de 2016. A presente disposición ten por obxecto fixar as bases reguladoras e convocar a concesión, para o ano 2016, das axudas municipais para o fomento da actividade empresarial no ámbito municipal do Concello de Lalín. Este programa de axudas da Concellería de Comercio, Emprego e Réxime Interno, ten a finalidade de colaborar dunha forma activa na xeración de emprego no Concello de Lalín, apoiando a posta en marcha de novos proxectos empresariais. O obxecto das subvencións reguladas nas presentes bases é a concesión de axudas a empresas privadas de nova creación, como estímulo para a creación de emprego no Concello de Lalín, con destino ao financiamento, en réxime de concorrencia competitiva, de parte dos primeiros gastos da posta en marcha e funcionamento da actividade. O procedemento de concesión das subvencións establécese de conformidade ao disposto no artigo 3.3 da lei 5/2014, de 27 de mayo, de medidas urgentes derivadas de la entrada en vigor de la Ley 27/2013, de 27 de diciembre, de racionalización y sostenibilidad de la Administración local.; no Regulamento de Servizos das Corporacións Locais; na Lei 5/1997, de Administración Local de Galicia; na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, na Lei 9/2007 de Subvencións de Galicia, así como na Base 25 e 26 de Execución do Orzamento do Concello, para o exercicio 2016, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal. Convócanse axudas polo importe que seguidamente se relaciona, e con cargo ao crédito consignado na seguinte aplicación orzamentaria: Poderán acollerse a estas axudas os/as empresarios/as individuais, autónomos e as pequenas e medianas empresas (PEME), l independentemente da súa forma xurídica, que iniciasen a súa actividade empresarial entre o 16 de outubro de 2015 e o 15 de setembro de 2016. (Requirirase que a escritura de constitución da sociedade e a alta no IAE teñan data do período subvencionable).–Para o carácter de pequena e mediana empresa terase en conta o establecido no Regulamento CE nº 800/2008, da Comisión de 6 de agosto de 2008. Ademais, deberán cumprir os seguintes requisitos: a) Que a empresa, negocio ou explotación teña o seu enderezo fiscal e social e o seu centro de traballo no Concello de Lalín. No caso de que a persoa solicitante sexa unha persoa física (traballador/a autónomo) deberá estar empadroado/a en Lalín. b) Que os solicitantes, socios, promotores da empresa sexan propietarios, como mínimo, do 33% do capital social de dita empresa. c) Que os solicitantes sexan persoas desempregadas á data de inicio da actividade da empresa e creen, polo menos, o seu propio posto de traballo acreditado coa alta no réxime especial de traballadores autónomos ou en calquera outro réxime que lle corresponda da Seguridade Social. d) Que os solicitantes non desenvolvesen como traballadores autónomos a mesma ou similar actividade nos 6 meses inmediatamente anteriores á data do inicio da nova actividade, nin estivesen de alta como traballadores/as autónomos/as, nos 3 meses inmediatamente anteriores. e) Que entre os socios/as da empresa solicitante non figure ningunha persoa xurídica. f) Que nin a empresa, nin os socios promotores, teña débedas coa Seguridade Social, coa Consellería de Facenda, coa Axencia Estatal de Administración Tributaria (AEAT), nin co Concello de Lalín. g) Non poderán obter a condición de beneficiario/a os/as empresarios/as e as pequenas empresas nos que concorra algunha das circunstancias previstas no artigo 10, apartados 2 e 3 de Lei 9/2007, do 13 de xuño, de subvencións de Galicia e no artigo 13 de Lei 38/2003, do 17 de novembro, xeral de subvencións. h) Que nin a empresa solicitante, nin os socios promotores sexan socios doutra empresa que se adique á mesma ou similar actividade. i) Que a empresa conte con licenza de actividade, ou teña presentado comunicación previa para o exercicio da actividade, en función do réxime que lle corresponda á actividade. (no caso de presentar comunicación previa, esta deberá estar ratificada polo órgano competente con anterioridade á concesión da subvención solicitada) Serán subvencionables os primeiros gastos realizados pola empresa, dende os tres meses anteriores e dentro dos seis meses seguintes á data de inicio da súa actividade, e que sexan xustificados mediante a presentación das correspondentes facturas e os documentos bancarios acreditativos do seu pagamento, con anterioridade ao remate do prazo de xustificación establecido nas bases. Exclúense do importe dos gastos subvencionables o imposto sobre o valor engadido ou, de ser o caso, os impostos indirectos equivalentes candos sexan susceptibles de recuperación ou compensación, e os impostos persoais sobre a renda. Os gastos poderán ser computados sempre que se xustifiquen a través de facturas, ou documentos probatorios equivalentes, que estean expedidas a nome da entidade solicitante, non sexan emitidas por algún dos socios promotores da empresa, e cumpran o establecido nas presentes bases e entren dentro de período subvencionable. Serán gastos subvencionables, exclusivamente: a) Gastos de constitución e apertura: Visado, honorarios e gastos pola redacción de proxectos técnicos, memorias ou certificacións técnicas; Inscrición no Rexistro Mercantil; Certificación negativa do nome de sociedade; Honorarios de notarías por escrituras públicas de constitución da sociedade; Publicación no Boletín oficial do Rexistro Mercantil (BORME); Modelo autoliquidación 600 da Consellería de Facenda–Xunta de Galicia pola constitución de empresa. b) A adquisición das primeiras compras de mercadorías, de materias primas e doutros consumibles utilizados no proceso de produción ou comercialización. c) Gastos de alugueiro de local, de maquinaria ou de equipamentos informáticos e de elementos de transporte. (Exclusivamente de vehículos comerciais ou industriais que sexan necesarios e se empreguen no desenvolvemento da actividade empresarial ou profesional) d) Primas de seguros: Serán subvencionables os gastos de contratación de seguros directamente relacionados coa actividade empresarial como son o seguro do local e o de responsabilidade civil. e) Subministracións e gastos correntes derivados directamente de realización de actividade empresarial: auga, teléfono, electricidade, material de oficina, servizos de profesionais independentes. f) Dereitos de propiedade industrial: patentes, modelos de utilidade, deseño industrial, marcas de produtos ou servizos, nomes comerciais e dominio en Internet. g) Publicidade. Non serán subvencionables os gastos referidos aos domicilios particulares dalgunha das persoas promotoras. As axudas outorgaranse baixo os principios de publicidade, transparencia, concorrencia competitiva, obxectividade, igualdade e non discriminación. A contía destas subvencións será de ata 1.000 € por empresa, calquera que sexa a forma xurídica. Outorgaránselle as axudas a aquelas solicitudes que obteñan maior puntuación en base aos criterios establecidos no apartado 7- desta Base, ata acadar o orzamento total de 12.000 € asignado para este fin. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas ou calquera outra entidade de natureza pública ou privada. O importe total da subvención en ningún caso poderá ser de tal contía que, illadamente ou en concorrencia con outras subvencións ou axudas, supere o custo da actividade subvencionada. Non poderán ser obxecto da axuda na presente convocatoria as actividades subvencionadas ou financiadas no mesmo exercicio a través doutas convocatorias ou convenios asinados co Concello de Lalín. Estas Bases reguladoras publicaranse no Boletín Oficial da Provincia de Pontevedra (BOPPO) e, con posterioridade, remitirase a convocatoria á Base de datos Nacional de Subvencións (BDNS) que será a que lle dea traslado do seu extracto ao BOPPO. O prazo de presentación de solicitudes comezará a partir do día seguinte á publicación das presentes Bases no Boletín Oficial da Provincia de Pontevedra (BOP) e rematará o 16/09/2016 As solicitudes das axudas reguladas nestas bases presentaranse no modelo normalizado (Anexo I), no Rexistro Xeral do Concello Lalín ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. As solicitudes deberán ir acompañadas da seguinte documentación: 1. Declaración xurada do cumprimento dos requisitos establecidos nestas bases (Anexo II) 2. Certificado de inscrición como demandante de emprego no Servizo Público de Emprego con anterioridade á data de inicio da actividade ou da contratación pola empresa.3. Certificado de empadronamento.4. Informe de vida laboral da Tesourería Xeral da Seguridade Social, na data da súa alta no correspondente réxime da Seguridade Social.5. NIF da empresa/empresario/a individual e dos socios/as. No caso de sociedades o NIF do representante da empresa e dos socios que se autoempreguen.6. Contrato/escritura de constitución da empresa. No caso de sociedades mercantís deberá achegar tamén a copia dos estatutos sociais e acreditar a inscrición da empresa no Rexistro Mercantil.7. Alta no IAE de empresa ou empresario/a individual que solicita a axuda e, no caso das Sociedades Limitadas de Nova Empresa (SLNE) o documento único electrónico (DUE). 8. Alta no correspondente réxime da Seguridade Social dos empresarios ou dos socios promotores.9. Relación de gastos subvencionables xunto cos orzamentos ou facturas de ditos gastos e, no seu caso, acreditación do seu pagamento. Relacionaranse no Anexo III. Especificaranse os datos identificativos do orzamento ou factura, concepto dentro dos gastos subvencionables establecidos nas presentes Bases, e o seu importe. No caso de solicitar a axuda en concepto de contratación de seguros directamente relacionados coa actividade, presentarase ademais certificación da vixencia do seguro emitida para o efecto pola compañía aseguradora. No seu caso, acreditación do pagamento das facturas mediante orixinal ou copia compulsada da transferencia bancaria efectuada ou recibo bancario.10. Ficha de solicitude de transferencia bancaria (Anexo IV). 11. Declaración xurada das axudas solicitadas ou concedidas (Anexo V). 12. Memoria xustificativa do proxecto empresarial (Anexo VI). 13. Certificados de estar ao corrente nas súas obrigas coa Seguridade Social, coa Consellería de Facenda e a AEAT (Axencia Estatal de Administración Tributaria) da empresa solicitante e/ou dos socios promotores da entidade, ou autorización expresa ao concello para solicita-las. (Anexo VII). Comprobarase de oficio que o solicitante se atope ao corrente nas obrigas tributarias municipais.14. Licenza de actividade ou presentación de comunicación previa, con data anterior á finalización do prazo de solicitude da subvención.15. Documentación acreditativa do cumprimento dos criterios de avaliación establecidos nestas bases.16. No caso de contratación de persoal por conta allea: NIF, contratos de traballo debidamente inscritos no Servizo Público de Emprego, certificación da inscrición como demandantes de emprego dos traballadores contratados e alta dos traballadores na Tesourería Xeral da Seguridade Social.17. Calquera medio que probe o emprego da lingua galega na realización das actividades propias da empresa (comunicacións internas, externas, páxina web ou publicidade en galego). 18. Certificados ou calquera documento que o/a solicitante estime oportuno para a súa avaliación. A documentación que se entregue para participar no procedemento deberá ser orixinal ou copia cotexada, excepto as facturas xustificativas do gasto subvencionado que deberán presentarse en orixinal, co obxecto de proceder ao selado das mesmas. No caso de que se produza calquera defecto, erro ou ausencia da documentación que debe acompañar á solicitude notificaráselle para que, no prazo máximo e improrrogable de dez (10) días, contados desde o seguinte á notificación do requirimento, proceda á subsanación, informándoo de que, no caso de non ser atendido dito requirimento, entenderase que renuncia a dita solicitude. A presentación de solicitude de subvención ao abeiro das presentes bases implicará a aceptación íntegra do contido das mesmas. A instrución do procedemento corresponderalle a un técnico do Departamento de emprego que realizará, de oficio, cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que conste que da información que obra en cada expediente individual se desprende que os beneficiarios cumpren os requisitos esixidos. Constituirase unha Comisión Avaliadora que estará composta por: A Comisión Avaliadora valorará as solicitudes presentadas segundo os criterios establecidos na Base 7, e elaborará un acta na que se emita informe no que se concrete o resultado da avaliación efectuada. O órgano instrutor, á vista do expediente e da acta da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: A concesión das axudas graduarase tendo en conta os seguintes criterios: PRIMEIRO.—O colectivo ao que pertenzan as persoas solicitantes, ata máximo de 8 puntos. Esta puntuación valorarase na medida na que se acredite á pertenza aos colectivos con maior dificultade de inserción no mundo laboral: Persoas desempregadas de longa duración: aquelas que na data da súa alta no correspondente réxime da Seguridade Social estivesen sen traballo e acrediten un período de inscrición ininterrompido como desempregadas na Oficina de Emprego de 180 días se son menores de 25 anos ou teñan 45 ou máis anos de idade, e de 360 días se son maiores de 25 e menores de 45 anos. Por cada condición que reúna cada un dos socios/as promotores/as: 2 puntos. SEGUNDO.—Número de postos de traballo creados por conta propia ou allea de seis ou máis meses de duración, ata un máximo de 13 puntos. No caso de xornadas parciais puntuarase en proporción, en función da xornada. TERCEIRO.—Antigüidade no desemprego dos/as promotores/as e/ou dos/as contratados/as a xornada completa, ata un máximo de 10 puntos CUARTO.—Por cada persoa empadroada no Concello de Lalín: 5 puntos, que se atopen nalgún dos seguintes supostos ata un máximo de 20 puntos. No caso de tratarse de persoas xurídicas, os socios promotores do proxecto empresarial obxecto de subvención. As persoas contratadas por conta allea, por calquera empresa, independentemente de cal sexa a súa forma xurídica. QUINTO.—Polo emprego de lingua galega na realización das actividades propias de empresa: 1 punto. No caso de que dúas ou máis empresas acaden a mesma puntuación e só houbera crédito orzamentario para unha ou algunha delas teranse en conta os seguintes criterios de desempate polo orde que segue: 1. Puntuación máis alta no criterio segundo relativo ó número de postos de traballo creados.2. Puntuación máis alta no criterio cuarto relativo ao empadroamento no Concello de Lalín.3. Puntuación máis alta no criterio primeiro relativo ao colectivo de pertenza dos promotores da actividade. A Xunta de Goberno Local resolverá o expediente de concesión de subvencións, a proposta do órgano instrutor, con suxeición ao establecido nas Bases de Execución 25 e 26 do Orzamento do Concello de Lalín, para o ano 2016. O prazo máximo para resolver e notificar a resolución do procedemento non poderá exceder de 6 meses dende a publicación da convocatoria. A notificación levarase a cabo por correo con acuse de recibo cumprindo os requisitos establecidos nos artigos 58 e 59 da Lei 30/1992. O vencemento do prazo máximo sen terse notificado a resolución lexitima aos interesados para entender desestimada a solicitude de concesión da subvención por silencio administrativo. O acordo de concesión será publicado no Taboleiro de Anuncios do Concello e, segundo o establecido no artigo 18.3 da Lei 38/2003, de 17 de novembro, Xeral de Subvencións, a Base de Datos Nacional de Subvencións servirá de medio electrónico para o cumprimento das obrigas de publicidade. Este acordo é susceptible de recurso conforme ao establecido na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común e na Lei 29/1998, de 13 de xullo, reguladora da Xurisdición Contencioso-Administrativa. Os beneficiarios disporán dun prazo de 10 días naturais, contados a partir do día seguinte ao da notificación da resolución, para comunicar a aceptación da subvención. Transcorrido dito prazo sen que se producise manifestación expresa, a subvención entenderase tacitamente aceptada, de acordo con artigo 21.5 da Lei 9/2007, do 13 de xuño, de Subvencións de Galicia. Sen prexuízo das demais obrigas establecidas no artigo 14 da Lei 38/2003 e no artigo 11 da Lei 9/2007, os beneficiarios das axudas concedidas ao abeiro destas bases quedan obrigados a: 1. Realizar a actividade que fundamentou a súa concesión e xustificar a subvención concedida conforme ao sinalado no apartado 10º das presentes Bases Reguladoras.2. Destinar a subvención obtida á finalidade para a que foi concedida.3. Comunicar ao Concello a obtención doutras subvencións ou axudas para a mesma finalidade procedentes de calquera administración ou entes públicos ou privados, así como calquera variación ou modificación das circunstancias que fundamentaran a concesión da subvención. Esta comunicación deberá efectuarse no momento en que se coñeza, dentro dos 10 días hábiles seguintes.4. Someterse ás actuacións de comprobación do Concello ou, no seu caso, do órgano de control competente, facilitando canta información sexa requirida ao respecto.5. Acreditar que a entidade solicitante e os seus socios promotores están ao corrente no cumprimento das súas obrigas tributarias e fronte á Seguridade Social, na AEAT e no Concello de Lalín. A estes efectos, o solicitante da subvención poderá asinar o documento polo que autoriza ao Concello de Lalín a solicitar da Axencia Estatal de Administración Tributaria e da Seguridade Social os datos relativos ao cumprimento das súas obrigas e dos requisitos establecidos para obter, percibir e manter a subvención.6. Colocar nun lugar visible do local do negocio un CARTEL INFORMATIVO normalizado, segundo anexo IX.7. Os beneficiarios deberán manter a súa actividade e as condicións que deron lugar á concesión de subvención durante un mínimo de dous anos contados dende a data de resolución de concesión.8. As contratacións por conta allea de 6 ou máis meses de duración deberán manterse polo tempo establecido no contrato de traballo asinado. No caso de renuncia ou resolución do contrato, a empresa deberá realizar unha nova contratación ata completar o tempo que resta, tido en consideración á hora da avaliar a solicitude. Con carácter xeral, o pagamento realizarase logo da xustificación da efectiva realización da actividade. Para elo deberán cumprimentarse os modelos normalizados a tal efecto. A xustificación deberá realizarse mediante a presentación no Rexistro Xeral do Concello de Lalín, no prazo máximo de 10 días hábiles, a contar desde a notificación do acordo de concesión, da seguinte documentación: 1. Conta xustificativa dos gastos totais subvencionados. (Anexo VIII). No caso de solicitar axudas a outros organismos, para a mesma finalidade, deberán relacionarse nesta conta xustificativa gastos polo importe total resultante da suma de todas esas axudas.2. Facturas orixinais, para o seu selado, polo importe total da subvención outorgada polo Concello de Lalín xunto cos recibos ou certificacións bancarias acreditativas do seu pagamento, no caso que non estivera xa presentada xunto coa solicitude de subvención.3. Declaración xurada actualizada das axudas solicitadas ou concedidas (Anexo VIII). 4. Fotografía do cartel informativo. Previamente ao pagamento da subvención comprobarase que os solicitantes, e os socios promotores se atopan ao corrente das súas obrigas fiscais coa Axencia Estatal Tributaria, coa Seguridade Social, coa Facenda Autonómica da Xunta de Galicia e co Concello de Lalín. No caso de que se xustifique gasto polo 100% do orzamento presentado e/ou do importe da subvención concedida aboarase a totalidade da subvención, mentres que para o suposto de que se xustifique gasto inferior ao 100% aboarase a parte proporcional da mesma. Unha vez xustificados os gastos non se aboará máis que o importe xustificado co límite da subvención concedida. O prazo de presentación da xustificación rematará o día 16 /11/ 2016 No caso de que a documentación xustificativa fose incorrecta ou insuficiente, darase un prazo máximo de 10 días hábiles para a súa corrección e, de non cumprirse este requisito dentro do prazo concedido a tal efecto, e sempre que se acredite o cumprimento da finalidade, o importe da subvención reducirase proporcionalmente aos gastos correctamente xustificados, se fose o caso, aplicando o coeficiente de financiamento. Son causas de reintegro da subvención polo beneficiario, xunto cos intereses de demora correspondentes, o incumprimento das obrigas establecidas na cláusula 9º destas Bases e na Lei 9/2007, do 13 de maio. Os beneficiarios das subvencións quedarán sometidos ás responsabilidades e réxime sancionador establecidos na Lei 38/2003 Xeral de Subvencións. O Comisión Avaliadora queda facultada para interpretar as bases da convocatoria, así como para resolver cantas dúbidas e incidencias presente a súa aplicación, e poderá adoptar os acordos necesarios procurando a boa orde e desenvolvemento do proceso. Para os supostos non previstos nas presentes bases serán de aplicación as normas incluídas nas Bases de Execución do Presuposto do Concello de Lalín para o exercicio 2016, na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, e por último a Lei 9/2007 de Subvencións de Galicia. Lalín, 1 de agosto de 2016.—O Acalde en funcións, George Florin Cruset Cuasapaz. (Decreto da Alcaldía de data 22/07/2016. BOPO nº 145 de 01/08/2016)